CELEX: 32013D0450
Language: sl
Date: 2013-07-22 00:00:00
Title: Sklep Sveta 2013/450/SZVP z dne 22. julija 2013 v zvezi s podpisom in sklenitvijo Sporazuma med Evropsko unijo in Republiko Niger o statusu misije SVOP Evropske unije v Nigru (EUCAP Sahel Niger)

11.9.2013   
            
            
               SL
            
            
               Uradni list Evropske unije
            
            
               L 242/1
            
         SKLEP SVETA 2013/450/SZVP
   z dne 22. julija 2013
   v zvezi s podpisom in sklenitvijo Sporazuma med Evropsko unijo in Republiko Niger o statusu misije SVOP Evropske unije v Nigru (EUCAP Sahel Niger)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 37 Pogodbe, v povezavi s členom 218(5) in (6) Pogodbe o delovanju Evropske unije,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Predsednik vlade Republike Niger je 1. junija 2012 visoki predstavnici Evropske unije za zunanje zadeve in varnostno politiko (v nadaljnjem besedilu: visoka predstavnica) poslal vabilo, s katerim je obenem dovolil razmestitev misije SVOP Evropske unije v Nigru ter odobril privilegije in imunitete, in sicer v prizadevanjih za učinkovito izvedbo misije na enostranski podlagi ter v pričakovanju sklenitve podrobnega sporazuma med Evropsko unijo in Republiko Niger o pravnem statusu misije in njenega osebja.
            
         
               (2)
            
            
               Svet je 16. julija 2012 sprejel Sklep 2012/392/SZVP o misiji SVOP Evropske unije v Nigru (EUCAP SAHEL Niger) (1).
            
         
               (3)
            
            
               V členu 8 Sklepa 2012/392/SZVP je določeno, da je status EUCAP SAHEL Niger in njenega osebja, vključno z morebitnimi privilegiji, imunitetami in dodatnimi jamstvi, potrebnimi za izpolnjevanje in nemoteno delovanje EUCAP SAHEL Niger, predmet sporazuma, sklenjenega v skladu s členom 37 Pogodbe o Evropski uniji (PEU) in postopkom iz člena 218 Pogodbe o delovanju Evropske unije.
            
         
               (4)
            
            
               Po tem, ko je Svet 26. julija 2012 s sprejetjem zadevnega sklepa odobril začetek pogajanj, je visoka predstavnica v skladu s členom 37 PEU s pogajanji dosegla sporazum med Evropsko unijo in Republiko Niger o statusu misije SVOP Evropske unije v Nigru (EUCAP Sahel Niger) (v nadaljnjem besedilu: Sporazum).
            
         
               (5)
            
            
               Sporazum bi bilo treba odobriti –
            
         SPREJEL NASLEDNJI SKLEP:
   Člen 1
   V imenu Evropske unije se odobri Sporazum med Evropsko unijo in Republiko Niger o statusu misije SVOP Evropske unije v Nigru (EUCAP Sahel Niger).
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.
   Člen 3
   Ta sklep začne veljati na dan sprejetja.
   
      V Bruslju, 22. julija 2013
      
         
            Za Svet
         
         
            Predsednica
         
         C. ASHTON
      
   
   
      (1)  UL L 187, 17.7.2012, str. 48.